Fjodor Šaljapin (jõelaev)

Fjodor Šaljapin (vene keeles Фёдор Шаляпин) on nelja tekiga Valerian Kuibõšev-klassi Venemaa jõereisilaev, mis on ehitatud Národný Podnik Škoda Komárno laevatehases (slovaki keeles Slovenské Lodenice n.p. Komárno) Komárnos Tšehhoslovakkias 1977. aastal. Laev sai nime vene ooperilaulja Fjodor Šaljapini auks.

Kiil pandi laevale tehasenumbriga 2002 Národný Podnik Škoda Komárno laevatehases Komárnos ning laev anti Kliment Vorošilovi nime all Nižni Novgorodis asuvale Volga Laevakompaniile (VORP) üle 1977. aastal. Volga Laevakompanii ja hiljem selle tütarettevõte Volga-Flot-Tur on kasutanud Kliment Vorošilovit ja alates 1991. aastast Fjodor Šaljapinit. Kapten (seisuga 2011) on Aleksandr Gromov. 2012. aastal oli kavas laeva kasutada liinidel Samara–Nižni Novgorod, Samara–Perm, Samara–Volgograd.

Vaata ka 
 Jõereisilaevade loend

Viited 

Jõereisilaevad
Venemaa laevad